5. század

Az 5. század az időszámításunk szerinti 401–500 közötti éveket foglalja magába.

Események

Római-Birodalom és Európa 

 Népvándorláskor
 401–405 – Egymást érik a germánok inváziói Itáliában. Stilicho római fővezér egyelőre visszaveri őket, de meggyilkolása után (408) a nyugat birodalom védtelen.
 407-től – Vandálok és alánok tömegei kelnek át a Rajnán, és elözönlik Galliát, majd 409-ben Hispaniát, és letelepednek a tartomány déli részében, amely róluk kapja az Andalúzia nevet. A római közigazgatás felbomlik a nyugati tartományokban. Britanniából kivonják az utolsó légiókat, a provinciát a kelta britek szállják meg.
 407–454 – Újabb bagauda mozgalom Galliában, amely átterjed Hispániára. 
 410 – A nyugati gótok Alarik vezetésével kifosztják Rómát
 418 – A nyugati gótok Róma "szövetségeseiként" a mai Dél-Franciaországban telepednek le. 
 Ugyanebben az időben alakul meg a burgundok első állama, a mai Worms környékén
 408–450 – II. Theodosius bizánci császár. Székhelyét, Konstantinápolyt az akkori világ legnagyobb erődítményévé építi ki. Nevéhez fűződik a római jog első kodifikációja (Codex Theodosianus).
 429 – A vandálok átkelnek Afrikába, elfoglalják Karthágót (439) és államot alapítanak
 440 után – Angolszász letelepülés Britanniában
 443 – A burgundok új királyságot alapítanak a Rhône völgyében.

 434–453 – A hunok új vezére, Attila óriási birodalmat hoz létre, amely az Uráltól a Rajnáig terjed 
 451 – Attila hun-germán seregével Galliába tör, de Aëtius a catalaunumi csatában feltartóztatja
 452 – A hunok betörnek Itáliába. I. Leó pápának sikerül elérnie, hogy Attila nem fosztja ki Rómát
 453 - Attila meghal, a Hun Birodalom azonnal szétesik. A hunok a kelet-európai sztyeppére szorulnak vissza, többi területükön a germán népek osztozhatnak.

 455 – A vandálok kifosztják Rómát
 466–484 – Eurich, a nyugati gótok legjelentősebb uralkodója kiterjeszti uralmát a Pireneusi-félsziget nagy részére
 476 – A Nyugatrómai Birodalom bukása, az ókor vége
 489 – Nagy Theodorik, a keleti gótok királya népével a Balkánról Itáliába vonul, és Odoaker legyőzésével új államot alapít (493), amely egész Itáliára és Szicíliára kiterjed. Ravennai udvara a latin nyelvű, késő antik kultúra központja.
 482–511: Klodvig frank király. A frank állam megalapítása. Klodvig egyesíti a frank törzseket, megszilárdítja a királyi hatalmat, legyőzi Syagrius római helytartót, és a Loire-ig terjeszkedik.

Ázsia 
 Az indiai Gupta Birodalom virágzása
 Nálanda tudásközpontjának alapítása Észak-Indiában
 456 – A heftalita (fehér hun) birodalom megalakulása Közép-Ázsiában
 Japán: Kofun-kor.

Afrika 
 Afrikai és indonéz telepesek Madagaszkárra érkeznek

Közép-Amerika 
 A maja civilizáció klasszikus kora (300–950)
 500 körül: Teotihuacan virágzása

Kultúra, társadalom

Kereszténység 
 431 - Epheszoszi zsinat – elítéli Nesztoriosz pátriárka tanítását.
 A nesztoriánusok irányzata Ázsiában terjed
 449 – II. epheszoszi zsinat (rablózsinat)
 451 - Khalkédóni zsinat
 482 – Hénótikon 
 484 - Első egyházszakadás Róma és Konstantinápoly között

Buddhizmus 
 Kínából átterjed Japánba a buddhizmus. (→ Buddhizmus Japánban)

Híresebb emberek

Uralkodó, hadvezér 
 I. Alarik nyugati gót király (385-407), később II. Alarik nyugati gót király, a vizigótok királya (485-507)
 Attila, hun király
 Flavius Aëtius, az utolsó nagy római hadvezér
 Nagy Theodorik, keleti gót király

Vallási személy 
 I. Leó pápa
 Nesztoriosz pátriárka (→Asszír keleti egyház)
 Eutükhész (→Antikhalkédóni egyházak)
 Pelagius, teológus
 Hippói Szent Ágoston (Augustinus), püspök, teológus
 Szent Jeromos, egyházatya, bibliafordító
 Szent Patrik, hittérítő, az írek védőszentje

Egyéb 
 Cu Csung-cse kínai matematikus és csillagász
 Anianosz ókeresztény író

Találmányok, felfedezések 
 A kínaiak feltalálják a kengyelt.
 A nehézeke elterjedése a szlávoknál.
 Galliában fémből készítenek patkót.
 Az angolszász rúnaírás elterjedése Angliában.

Évtizedek és évek 

Megjegyzés: Az ötödik század előtti és utáni évek dőlt betűvel írva.

05